**Galvenais jautājums – kā mēs sevi kā valsti varam stiprināt**

**Ministru prezidenta Krišjāņa Kariņa uzruna**

Labdien visiem!

Pēdējā laikā, īpaši Krievijas kara Ukrainā kontekstā, mēs ļoti daudz sākam domāt par mūsu pamatvērtībām – kas tās ir un kā mēs tās varam stiprināt.

Mūsu valsts trīs pamatvērtības ir – brīvība, demokrātija un likuma vara.

Jautājums šodien – kas mums ir jādara, lai stiprinātu likuma varu? Kas jādara, lai valsts iedzīvotāji noticētu valsts varai?

Šeit ļoti svarīga loma ir tiesu varai.

Tiesu varai valstī jābūt pilnīgi neatkarīgai. Neatkarīgai no valdības lēmumiem un neatkarīgai no politiķu ietekmes.

Šodien Jūs runāsiet par konstitucionālajām tiesībām, par konstitūcijām. Galvenajam jautājumam jābūt – kā mēs varam stiprināt sevi? Domāju, ka galvenais jautājums tad jāuzdod – kā mēs varam stiprināt tiesu neatkarību.

Es novēlu Jums jauku un auglīgu šo dienu.

Domāsim par pamatvērtībām, domāsim par risinājumiem, kā mēs sevi kā valsti, kā sabiedrību varam stiprināt.